Першы сэлфі-маршрут у рамках праекта прапаноўваў жадаючым прагулку па Партызанскім раёне, потым больш шырокі, па горадзе — “Мінск гістарычны”. Пазней, ужо не толькі з падачы педагога, але і па ініцыятыве школьнікаў былі створаны іншыя сэлфі-маршруты: “Мінск зялёны”, “Мінск спартыўны”, “Мінск культурны”. Вучні здымаюць розныя месцы сталіцы, дадаюць здымкі з інтэрнэту, збіраюць інфармацыю пра тое, што знялі, і ствараюць электронныя маршруты ў адпаведнасці з тэмай. А да конкурсу “Сталічны настаўнік — сталічнай адукацыі” маршруты былі сабраны ў друкаваныя буклеты, якія атрымалі ўдзельнікі і госці конкурсу.